Bangsa Tiyongkok wiwit taun 577 wis nggawé rèk prasaja kang digawé saka kayu kang ngandhut wlirang. Rèk modhèren kang sapisanan tinemu taun 1805. Déné kang nemu ya iku K. Chancel, asistèn Propésor L. J. Thénard ing Paris. Endhas rèk digawé saka campuran potasium klorat, wlirang, gula lan karèt. Rèk iki diurubaké kanthi cara nyelupaké ing jero botol asbes kang isiné asem sulfat. Rèk iki kagolong barang kang larang regané nalika iku.